Premierul Ciolacu se întâlneşte joi cu echipa de avocaţi care a câştigat procesul Roşia Montană
Premierul Marcel Ciolacu se întâlneşte joi, la Palatul Victoria, cu echipa de experţi şi avocaţi implicată în câştigarea procesului Roşia Montană, transmite Agerpres.
Zilele trecute, Ciolacu anunţa că va invita la Guvern întreaga echipa de avocaţi, jurişti şi specialişti români care a câştigat procesul Roşia Montană, ca să le transmită un mesaj de recunoştinţă din partea tuturor românilor.
"Voi invita la Guvern întreaga echipă de avocaţi, jurişti şi specialişti români care a câştigat procesul Roşia Montană, ca să le transmit un mesaj de recunoştinţă din partea tuturor românilor! Ei sunt cei care ne-au arătat ce înseamnă cu adevărat 'Să salvezi România!'", scria premierul, luni, pe pagina sa de Facebook.
Vinerea trecută, Guvernul a informat că România a obţinut câştig de cauză în dosarul Roşia Montană, judecat la Curtea de arbitraj internaţional de la Washington (ICSID), contra companiei Gabriel Resources.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank